b'\n_START_ARTICLE_\nD\xc3\xb8nna prestegjeld\n_START_PARAGRAPH_\nD\xc3\xb8nna prestegjeld var et prestegjeld i Nord-Helgeland prosti i S\xc3\xb8r-H\xc3\xa5logaland bisped\xc3\xb8mme i Nordland._NEWLINE_P\xc3\xa5 den nordlige delen av D\xc3\xb8nnes l\xc3\xa5 hovedg\xc3\xa5rden til D\xc3\xb8nnesgodset, og der stod det allerede p\xc3\xa5 1200-\xc3\xa5rene et kapell._NEWLINE_Mellom 1573 og 1737 var D\xc3\xb8nna en del av Alstahaug prestegjeld, og var underlagt Nesna kapellani, som ogs\xc3\xa5 omfattet Rana og Hemnes._NEWLINE_Ved opprettelsen av Nesna prestegjeld i 1738, ble dette inndelt i Nesna sogn og D\xc3\xb8nnes sogn. _NEWLINE_Ved kongelig resolusjon av 13. mars 1882 ble det gitt tillatelse til \xc3\xa5 bygge en hjelpekirkeg\xc3\xa5rd for D\xc3\xb8nna sogn p\xc3\xa5 g\xc3\xa5rden D\xc3\xb8nnes._NEWLINE_Ved kongelig resolusjon av 16. januar 1905 ble det gitt tillatelse til \xc3\xa5 vigsle Husby bedehus til kirkelige forretninger. Husby kapell skulle ha minst 4 gudstjenester \xc3\xa5rlig, og kapellet fikk eget kirketilsyn._NEWLINE_Ved kongelig resolusjon av 18. mai 1962 ble D\xc3\xb8nna sogn og Nordvik sogn fra Her\xc3\xb8y prestegjeld sl\xc3\xa5tt sammen til D\xc3\xb8nna prestegjeld._NEWLINE_Prostiet ble faset ut i forbindelse med omstruktureringene i Den norske kirke p\xc3\xa5 2000-tallet.'